open-index/open-wikipedia-markdown huggingface dataset:
KK162

**KK162** – krašto kelias, jungiantis Laukuvą ir Šilalę. Kelio ilgis – 16,63 kilometro. Šiame krašto kelyje yra 1 „juodoji dėmė“.

## Maršrutas

Kelias prasideda Laukuvoje. Kelias yra tik Šilalės rajone. Prie kelio yra šie miestai ir gyvenvietės: Šiauduva, Stungaičiai, Balsiai, Šilai. Baigiasi Šilalėje, Rytinio kelio gatvėje, sankryžoje su . Į pietus nuo Laukuvos kelias kerta Lokystos upę, piečiau Stungaičių viaduku kerta magistralę (), ties Mažrimais – Ašučio upelį, dar kartą jį kerta Šilalės miesto teritorijoje.
Apkabinimas

**Apkabinimas** – fizinis kontaktas žmonėms susiglaudžiant ir apimant rankomis kito žmogaus kūną (pečius, sprandą, juosmenį). Simbolizuoja draugystę, meilę, prieraišumą, išreiškia šiltus tarpusavio jausmus, džiaugsmą. Apkabinimo reikšmė ir požiūris į apkabinimą labai priklauso nuo kultūrinės, religinės, socialinės terpės.

## Taip pat skaitykite
* Nemokami apkabinimai
Maranelas

**Maranelas** () – Italijos miestas, esantis Emilijos-Romanijos regione, 18 km nuo Modenos. Miestas labiausiai žinomas dėl jame esančios Formulės 1 Scuderia Ferrari komandos bazės. Ji čia buvo įkurta nuo 1940 m., kai Ferrari įkūrėjas Enzo Ferrari čia perkėlė automobilių gamybą. Taip pat šalia miesto yra pastatyta privati Ferrari Fiorano trasa.

Maranelas yra Italijos maratono, kuris finišuoja Karpyje, starto vieta.
FK Ranga-Politechnika

**Kauno „Ranga-Politechnika“** – buvęs Lietuvos futbolo klubas iš Kauno.

## Istorija

1992 m. prie klubo prisijungė pajėgiausi Politechnika Kaunas klubo žaidėjai. Komanda iširo 1998 m. rudenį po jos prezidento A. Paškausko žūties.

## Pasiekimai

## Sezonai

|}

## Dubleriai

|}

## Nuorodos
Veimaras

**Veimaras** () – miestas Tiuringijoje, Vokietijoje (nepriskirtas jokiai apskričiai (*kreisfrei*)). Žymus savo kultūros paveldu. Įsikūręs Ilmo upės kilpoje į pietryčius nuo Etersbergo – aukščiausio Tiuringijos masyvo kalno (478 m). Veimaras – ketvirtas pagal dydį Tiuringijos miestas po Erfurto, Jenos ir Geros. Veimaro gyventojų gimstamumas yra didžiausias visoje federalinėje žemėje.

Veimaras – nuo 2004 m. universitetinis miestas (veikia Veimaro universitetas). Greta Bauhaus universiteto veikia Franco Listo aukštoji muzikos mokykla. Miestas garsėja Hercogės Anna Amalia biblioteka. Valdžios ir valdymo institucijos – Tiuringijos aukštesnysis administracinis teismas, Tiuringijos Konstitucinis Teismas ir Tiuringijos žemės paminklosaugos ir archeologijos tarnyba.

Veimaras išgarsėjo vadinamąja Veimaro klasika – Christoph Martin Wieland, Herder, Goethe, Šilerio veikla, *[[Bauhaus]]*, pirmosios vokiškos respublikos (*[[Veimaro Respublika]]*) įkūrimu 1919 m.

Nuo 1572 m. Veimaras buvo Saksonijos-Veimaro ir Saksonijos-Veimaro-Eisenacho (pirmosios Vokietijos valstybės, priėmusios Konstituciją 1816 m.) sostinė. Tiuringijos žemės sostinė (1920–1948 m.). 1999 m. Europos kultūros sostinė.

## Sportas
* SC 1903 Weimar (futbolas)

## Miestų partnerystė
Veimaro miestai-partneriai:
* Blua, Prancūzija
* Hemenlina, Suomija
* Siena, Italija
* Zamostė, Lenkija
* Tryras, Vokietija
* Širazas, Iranas
* Sotris, Anglija

## Žymūs žmonės
* Johann Sebastian Bach
* Hector Berlioz
* Lukas Kranachas Vyresnysis
* Marlene Dietrich
* Lyonel Feininger
* Kasparas Davidas Frydrichas
* Johann Wolfgang von Goethe
* Nina Hagen
* Johann Gottfried Herder
* Vasilijus Kandinskis
* Paul Klee
* Ferenc Liszt
* Martin Luther
* László Moholy-Nagy
* Friedrich Nietzsche
* Friedrich Schiller
* Arthur Schopenhauer
* Richard Strauss
* Richard Wagner

## Šaltiniai

## Nuorodos
* Oficialus miesto tinklalapis  (vokiečių, anglų k.)
* Ekskursija po istorinį Veimarą
Dahomėjos ahosu

**Ahosu** – valdovo titulas, naudojamas kai kuriose karalystėse Vakarų Afrikoje, Vergų kranto regione. Šiuo titulu buvo tituluojami ir Dahomėjos karalystės valdovai. Jų tradiciškai priskaičiuojama 12. Mirus paskutiniajam tradiciniam valdovui Agoli-agbo, dinastija nominaliai pratęsta ir valdo iki šiol.

Dahomėjos ahosu kildino save iš Ardros karalystės sostinės Alados.

## Dahomėjos ahosu
P.U.N.K.S. (filmas)

**P.U.N.K.S.** (Pankai) – 1999 m. JAV veiksmo komedija. 

## Siužetas

Mokykloje Driu yra nuolat skriaudžiamas kitų mokinių. Jo tėvas dirba laboratorijoje, kurioje kuriamas specialus kostiumas, suteikiantis antgamtines jėgas ji apsivilkusiam žmogui. Driu ir keturi jo draugai nutaria pagrobti kostiumą ir atkeršyti mokyklos skriaudikams. Bet paaiškėja, kad šį kostiumą užsakė kriminalinė gauja, kuri ketino kostiumą panaudoti savo nešvariems darbams. Jaunuoliai tampa gangsteriu taikiniu… 

## Aktoriai
* Timas Redvainas (Tim Redwine) – Driu Utley
* Rendis Kvaidas – Driu tėvas Patas Utley
* Keti Moriarti – Driu motina ponia Utley
* Džesika Alba – Samanta Svoboda
* Brendonas Beikeris (Brandon Baker) – Jonny Pasiotopolis
* Kenetas Braunas (Kenneth Brown) – Miles Kitchen
* Patrikas Renas – Lanny Nygren
* Rodžeris Klintonas – Carlson
ir kt.
Lopilato

**Lopilato** − pavardė.

Pavardę turi šie garsesni asmenys:

* Darío Lopilato (g. 1981) – Argentinos aktorius, geriausiai žinomas kaip serialo "Casados con Hijos" (argentinietiška versija serialo „Vedęs ir turi vaikų") aktorius, atlikęs Coqui Argento vaidmenį;
* Luisana Lopilato (g. 1987) – Argentinos aktorė, modelis, dainininkė (serialo Rebelde Way filmavimo metu sukurtos grupės „Erreway“ narė);
Asantehene

**Asantehene** – valdovo titulas, naudojamas Ašančio karalystėje Vakarų Afrikoje, Aukso kranto regione. Šių valdovų priskaičiuojama 16, ir jų valdymo linija nėra nutrūkusi. Jų dinastija vadinama **Ojoko Obohien**.

Svarbiausias asantehene simbolis yra auksinė kėdė, pasak legendos, padovanota dievų žmonėms, ir simbolizuojanti ašančių vienybę.

Iki Ašančio valstybės įkūrimo ašančių tautos vadai buvo tituluojami *kvaamanhene* ir *kumasehene*.

## Asantehene sąrašas
Majak (gamykla)

**Majak**, *Kirovo gamykla „Majak“* () – Rusijos gamykla, gaminanti įvairią produkciją, pradedant sudėtinga karine technika ir šaunamaisiais ginklais ir baigiant plataus vartojimo prekėmis. Dabar – akcinė bendrovė.

Gamykla įkurta 1941 m.

## Produkcija
* savigynos priemonės – revolveriai *Šeršen' *, aerozoliniai pistoletai ir balionėliai
* namų įranga – vandens šildytuvai, dušų įranga; baldų, durų, langų furnitūra; vėdinimo įranga
* medicinos įranga
* žemės ūkio įranga (melžimo įranga ir kt.)
* ir kt.
Real Girl

**„Real Girl“** yra debiutinis solo albumas, išleistas Mutya Buena 2007 m. birželio 4 d.

## Istorija
Buena pradėjo dirbti prie savo debiutinio solinio albumo 2006 metų pradžioje. Albume galima rasti Mutya duetų su labai garsiais muzikantais, kaip grupė „Groove Armada“, pop dainininkas George Michael ir „Brit Award“ nugalėtoja Amy Winehouse.
Pirmasis singlas iš albumo buvo „Real Girl“, išleista 2007 metų pradžioje. Jis turėjo didelį pasisekimą Jungtinėje Karalystėje, ir užėmė #2 vietą tope, ir buvo nominuotas „BRIT Award“ kaip „Geriausias singlas“. Daina turi Lenny Kravitz hito „It Ain’t Over 'Til It’s Over“ ritmą ir buvo prodiusuota Full Phat. Po singlo Buena išleido savo debiutinį albumą „Real Girl“, jis pasiekė #10 vietą Jungtinėje Karalystėje, ir buvo gerai įvertintas kritikų ir fanų.

Antrasis singlas buvo daina „Song 4 Mutya (Out Of Control)“, tai jos duetas su „Groove Armada“. Daina pasiekė 8 vietą JK. Trečiasis singlas iš albumo buvo „Just a Little Bit“ kuris pasiekė tik 65. Buena daina su Amy Winehouse, buvo dainos „Be My Baby“ perdirbinys, dainuotas „The Ronettes“, pavadinimu „B Boy Baby“ kuris pasiekė tik 73 vietą tope UK top 75. Mutya debiutinis solo albumas „Real Girl“ buvo parduotas 100 000 kopijų tiražu.

2008 m. vasario 12 d. Mutya buvo išmesta iš savo įrašų kompanijos dėl žemo albumo „Real Girl“ pardavimų bei dėl dviejų singlų („Just a Little Bit“ ir „B Boy Baby“) žemų pardavimų.

„Real Girl“ video klipą galima rasti jos oficialioje svetainėje http://www.mutyamusic.com/ , kartu su kitais „Just A Little Bit“, „Strung Out“ ir „Wonderful“.

## Albumo dainos

## Nepanaudotos dainos
Kol Mutya įrašinėjo albumą „Real Girl“, jinai kas savaitę savo „MySpace“ puslapyje patalpindavo dainų demo versijas savo fanams. Tačiau šios dainos nebuvo panaudotos albume:
 
* Addiction
* Blind Date Mutya Buena, Cassius Henry, Guz Lally, Ali Tennant
* Call Back, Or Drop Dead
* Darkside
* Hollow Pete Martin, Tom Nichols
* I’m Just Me
* If We’re Ever Gonna Be
* My Love Story Mutya Buena, Greg Kurstin
* Not A Love Song
* Sunshine
* To The Limit Mutya Buena, Guz Lally, Ali Tennant
* Wannabe
* Whatever Mutya Buena, Guz Lally, Ali Tennant

## Oficialūs singlai
* „Real Girl“ – 2007 m. kovo 27 d.
* „Song 4 Mutya (Out of Control)“ (kartu su Groove Armada) – 2007 m. liepos 23 d.
* „Just a Little Bit“ – 2007 m. spalio 22 d.
* „B Boy Baby“ (kartu su Amy Winehouse) – 2007 m. gruodžio 31 d.

### Kiti Singlai
* „This Is Not (Real Love)“ (duetas su George Michael) – 2006 m. lapkritis

## Topai (2007)

## Išleidimo datos

## Šaltiniai



## Nuorodos
* Oficiali Mutya svetainė internete 
* Mutya MySpace puslapis
* Apie Mutya Imdb.com
ReactOS

**ReactOS** – nemokama, atviro kodo operacinė sistema, pagrįsta Windows NT architektūra. Siekiama, kad sistema būtų suderinama su dauguma Windows programų ir tvarkyklių.

Projekto pradžia – 1996 metai. Tuomet projektas vadinosi „FreeWin95“. Nors nuo projekto pradžios praėjo nemažai laiko, dar neišleista stabili versija. ReactOS aplinkoje veikia OpenOffice, Mozilla Firefox, Unreal Tournament ir kai kurios kitos gerai žinomos programos bei žaidimai. Vis dėlto, dėl nesuderinamumo su dauguma tvarkyklių, operacinė sistema veikia nestabiliai.

ReactOS yra savarankiška operacinė sistema ir tuo skiriasi nuo Linux skirto „Wine“, įgalinančio paleisti Windows programas. Jos kūrėjai dalijasi programiniu kodu su Wine kūrėjais. ReactOS programinis kodas rašomas C programavimo kalba. Kai kurie komponentai (pvz., ReactOS Explorer) – C++ kalba.

ReactOS grafinė aplinka paremta Windows operacinių sistemų dizainu, naudojama į Windows Explorer labai panaši ReactOS Explorer programa.

## Nuorodos

* Oficiali svetainė.

## Išnašos
Roraimos kalnas

**Roraimos kalnas** () – stalkalnis (*[[tepui]]*) Gvianos plokščiakalnyje, Venesuelos, Brazilijos ir Gajanos sienų sandūroje. Aukštis 2810 m (aukščiausias Gajanoje). Venesuelai priklausanti dalis įeina į Kanaimos nacionalinį parką. Roraimos masyvas susidarė prekambro periode ir yra vienas seniausių masyvų Žemėje.

Statūs tepui šlaitai – laipiotojų uolomis tikslas. Roraimos papėdėje gyvena indėnai pemonai. Roraimoje lyja beveik kasdien, tačiau kietame smiltainyje augalams įsitvirtinti sunku. Dėl šio priežasties čia didelė vabzdžiagaudžių augalų įvairovė.
Roraima

**Roraima** () – labiausiai į šiaurę nutolusi ir mažiausiai apgyvendinta Brazilijos valstija. Ribojasi su Amazonės valstija pietuose, su Venesuela – šiaurėje, su Gajana – rytuose. Sostinė – Boa Višta.

## Geografija

Pietinė valstijos dalis yra Amazonės žemumoje, apaugusioje Amazonijos džiunglėmis bei savana. Šiaurėje paviršius kyla į Gvianos plokščiakalnį. Aukščiausia viršukalnė – Roraima (2727 m). Klimatas ekvatorinis; karštas ir drėgnas. Upės priklauso daugiausia Amazonės intako Negro baseinui: Brankas, Mukažai, Takutu, Ursarikoeira, Kauamė, Barauana ir kt.

## Gyventojai

2007 m. Roraimoje gyveno virš 400 tūkst. žmonių. Etninė sudėtis: mulatai 68,8 %, baltieji 20,0 %, juodaodžiai 7,4 %, azijiečiai ir indėnai 3,8 %.

Didžiausi miestai (tūkst. gyv., 2007 m.):
* Boa Višta – 249,8
* Rorainopolis – 24,6
* Karakarajus – 17,9
* Alto Alegrė – 14,4
* Mukažajus – 12,7

## Šaltiniai
Trauminis pistoletas

**Trauminis pistoletas** () – savigynai skirtas pistoletas, šaudantis guminėmis kulkomis. Skirti vidaus reikalų sistemos (policijos, milicijos) darbuotojams naudoti sulaikant besipriešinančius asmenis ir eiliniams piliečiams savigynai.

Trauminiai ginklai () kaip klasė Rusijoje įteisinta 2004 m. pradžioje. *Резинострел* 'gumašaudis' – šnekamojoje kalboje rusiškai taip vadinamas trauminis pistoletas ar kitoks trauminis ginklas, šaudantis guminėmis kulkomis.

Trauminiai pistoletai būna:
* specialiai sukonstruoti modeliai. Jie paprastai neturi tikro vamzdžio, tik šovinio lizdą. Tai, kas atrodo kaip vamzdis, yra tikro vamzdžio imitacija.
* perdaryti koviniai pistoletai. Juos perdarant:
** vamzdis pergręžiamas, todėl jo kalibras tiek padidėja, kad šaunant parako dujų slėgis nestumia kulkos.
** arba vamzdyje įtaisoma pertvara, kuri neleidžia išlėkti kovinio šovinio kulkai, o maža guminė kulka pratelpa.

Pirmųjų trauminių pistoletų modelių Rusijoje pradinis kulkų greitis buvo iki 310–320 m/s, o kulkų kinetinė energija – 30 – 35 J. Vėliau leidžiamos trauminių pistoletų charakteristikos buvo padidintos: didžiausias leidžiamas greitis yra 450 m/s, o energija ~50 J. Kai kurių trauminių ginklų kulkų energija siekia iki 130 J.
Kovinių pistoletų efektyvus nuotolis – 25-50 m, o kulkos energija – 300–500 J.
Trauminių pistoletų efektyvumas smarkiai krenta, jei taikinys storiau apsirengęs, pvz., žiemą. Tačiau šūvis trauminiu pistoletu iš 1-2 m į plonai apsirengusį žmogų gali smarkiai sužaloti. Pataikius į galvą yra buvę mirtinų atvejų

Trauminiai pistoletai skiriasi nuo policinių ginklų, šaudančių guminėmis kulkomis. Policinių ginklų guminės kulkos efektyvios keliasdešimt metrų atstumu.

Naudojami šoviniai – 9 mm RA (), 380GUM ir 10 mm 10х22T.

Trauminiais pistoletais vadinami šie pistoletai:
* *IŽ-79-9T [[Makaryč]]* (Rusija) – Makarovo pistoleto modifikacija
* *IŽ-78-9T Kolčiuga* (Rusija)
* *Eskort Walther P22T* (Rusija, Vokietija) – pistoleto *Walther Р22* modifikacija
* *Steel*, *Stalker*, *Streamer 1014* (Rusija)
* *Fort-17R* () (Ukraina)
* АЕ 10G (Ukraina)
* Osa (Rusija) – keturvamzdis, derindžerio tipo.
* *Mauser HSc Mod. 90* (Vokietija)
* Lider (Rusija) – perdarytas TT
ir šie revolveriai:
* *Reck Cobra* (Vokietija)
* *R-1 Naganyč* () (Rusija) – perdarytas Nagano revolveris
* *Viking* (Rusija, Vokietija) – revolverio *Smith & Wesson Chief Special* modifikacija
* *MMRT Šeršen*' (Rusija)
* *Kornet-S* (Rusija)
* *Skat-1* (Ukraina) – perdirbtas *Naganas*.

Ukrainoje trauminį pistoletą norintis įsigyti žmogus turi gauti VRM leidimą. Dabar Ukrainoje teisę nešioti trauminius pistoletus turi:
* teisėsaugos organų darbuotojai
* teismų ir prokuratūros darbuotojai
* muitininkai
* kariškiai (išskyrus šauktinius)
* Aukščiausios Rados deputatai
* kai kurie valstybės tarnautojai
Paprasti žmonės leidimą trauminiam pistoletui gali gauti jei yra liudytojai baudžiamojoje byloje ar yra žurnalistai.

## Nuorodos
Tarptautinė sistemų administratorių diena

**Tarptautinė sistemų administratorių diena** (*sysadminday*) – kasmet švenčiama sistemų administratorių profesinė šventė. Tradiciškai švenčiama liepos paskutinį penktadienį.

## Sisteminių administratorių turnyras
Lietuvoje jau daugelį metų vyksta ir kasmetinis sisteminių administratorių turnyras, skirtas būtent šiai šventei. Jo metu varžosi įvairių įmonių sistemų administratoriai, programuotojai, IT specialistai, studentai ir šiaip kompiuteriais besidomintys žmonės.

2002 m. turnyras prasidėjo kaip uždaras MicroLink administratorių turnyras, vykęs trijose šalyse – Lietuvoje, Latvijoje ir Estijoje, tačiau ilgainiui tapo viešu renginiu, kuriame dalyviams pateikiama apie keliolika įvairaus sudėtingumo užduočių, reikalaujančių ir gilių kompiuterijos žinių, ir labai nestandartinio mąstymo. Turnyras trunka dvi dienas.

Turnyro nugalėtojai:
* 2006 m. Aleksandr Stankevič
* 2007 m. Mindaugas Česonis
* 2008 m. Mantas Kaulakys

## Nuorodos
* 2008 m. Lietuvos šventės organizatorių svetainė
Rojas

**Rojas** − pavardė.

Pavardę turi šie garsesni asmenys:

* Benjamín Rojas (g. 1985) – Argentinos aktorius, dainininkas;
* Xavier Rovira Rojas (g. 1977) – Ispanijos matematikas, baigęs Valldemia Marist vidurinę mokyklą ir Barselonos autonominį universitetą. Jis yra SAP programų specialistas, dirbo Plaut (Acctus) kompanijoje Barselonoje (2002–2003), šiuo metu dirba firmoje Northgate Arinso (nuo 2003 -) Barselonoje bei Vienoje;
Livinjas

**Livinjas** () – miestas Italijoje, Alpėse, netoli valstybės sienos su Šveicarija. Jis priklauso Lombardijos regionui, Sondrijaus provincijai. 211 km² plote gyvena šiek tiek daugiau nei 6000 gyventojų, taip pat miestas turi vieną iš didžiausių gimstamumo rodiklių Italijoje (19,4 gimimų 1000 žmonių).

## Istorija

Pirmieji gyventojai šiose vietose apsigyveno Viduramžiuose. Pirmuose dokumentuose vietovė lotyniškai buvo vadinama *vinea et vineola*. Šis lotyniškas pavadinimas nesusijęs su vyndariais, o atėjo iš vokiečių kalbos žodžio reiškiančio sniego laviną. Šis darinys visada grasino miesteliui.

Paskutinė rimtesnė sniego lavina Livinjo miestelyje įvyko 1951 m. Jos metu žuvo 7 žmonės ir buvo sugriauta didelė dalis namų. Iki 1970 m. Livino miestelis buvo žemės ūkio kaimas, tačiau nuo tų metų ekonomiškai miestas pradėjo augti, į jį atsikėlė daugiau gyventojų.

## Geografija

Miestas yra įkurtas 1816 m aukštyje virš jūros lygio, o miestui priklausantis Trepalo kaimelis laikomas vienu iš aukščiausiu Europoje įsikūrusiu apgyvendintu kaimeliu (2209 m virš jūros lygio). Livinjo miestelis taip pat išsiskiria tuo, kad yra vienas iš nedaugelio Italijos miestų, kuris priklauso ne Viduržemio jūros, o Juodosios jūros baseinui.

## Ekonomika
Livinjo didžiausią ekonominė naudą atneša turizmas (ir žiemą, ir vasarą). Žiemą didelę dalį turistų sutraukia slidinėjimo trasos, laikomos vienomis iš didžiausių Italijoje. Trasos išsidėsčiusios 1800–3000 m aukštyje virš jūros lygio. Livino miestas priklauso bemuitei zonai, tad jame didelė dalis prekių parduodama pigiau.
Boštjan Nachbar

**Boštjan Nachbar** (g. 1980 m. liepos 3 d.) – Slovėnijos krepšininkas, žaidžiantis šalies nacionalinėje rinktinėje ir Barselonos "Barcelona" klube.

## Karjera

Profesionalaus žaidėjo karjerą B. Nachbar pradėjo 1997 m. Liublianos „Olimpijos“ ekipoje, su kuria dukart tapo šalies čempionu bei triskart iškovojo nacionalinę taurę. 2000 m. krepšininkas persikėlė į kaimyninę Italiją, Trevizo „Benetton“ klubą. Žaisdamas jame antrą sezoną, slovėnas pasiekė Eurolygos finalinį ketvertą, tapo Italijos lygos čempionu bei iškovojo Italijos Supertaurę, taip pat stipriai pagerindamas savo asmeninius statistinius rodiklius.

Po šio sėkmingo sezono žaidėją 15-uoju šaukimu NBA naujokų biržoje pasirinko Hiustono „Rockets“ klubas. Slovėnas NBA lygoje iš viso praleido 6 sezonus bei pakeitė 3 komandas, kai po 2007-2008 m. sezono nusprendė grįžti į Europą, Maskvos „Dinamo“ klubą. 2009 m. gegužės 21 d. nusprendė palikti Maskvos "Dinamo" dėl sunkios finasinės situacijos. 2009 m. liepos 14 d. pasirašė dvejų metų sutartį su Stambulo "Efes Pilsen" klubu.

2012 m. sausio 16 d. pasirašė sutartį iki sezono pabaigos su Kazanės "Uniks" klubu. 2012 m. liepos 31 d. pasirašė sutartį su Vokietijos Bambergo "Brose Baskets" klubu. 2013 m. liepos pabaigoje pasirašė dvejų metų sutartį su Barselonos "Barcelona" klubu.

## Pasiekimai

* 1998, 1999, 2000 m. Slovėnijos taurės laimėtojas;
* 1998, 1999 m. Slovėnijos čempionas;
* 2002 m. Italijos čempionas;
* 2002 m. Italijos Supertaurės laimėtojas.

## Šaltiniai
William Barton Rogers

**Viljamas Bartonas Rodžersas** (; 1804 m. gruodžio 7 d. Virdžinija, JAV -1882 m. gegužės 30 d. Bostonas, Masačusetsas, JAV) yra labiausiai žinomas kaip įkūrimo ar įsteigimo (bendrijos, korporacijos ir pan.) ir gynimo (advokato savo kliento) principų pradininkas, ir, aišku, kaip Masačusetso Technologijos instituto () 1861 m. įkūrėjas.
Universitetas atsidarė 1865 m. po JAV pilietinio karo.

Rodžersas mokėsi William ir Mary Kolegijoje ir vėliau ten pat nuo 1828 m. iki 1835 m. dirbo fizikos ir chemijos profesoriumi. Nuo 1835 m. Viljamas Virdžinijos universitete dirbo fizikos profesoriumi, iki kai 1853 m. atsistatydino dėl protesto. Kai Rodžeris buvo Filosofijos katedros vadovas Virdžinijos universitete, jis energingai gynė universiteto atsisakymą apdovanoti *honoris causa* (garbės) laipsniais Virdžinijos Įstatymų leidžiamojo organo darbuotojus. Jis atkakliai tęsė MIT įkūrimą ir tarnavo kaip MIT prezidentas nuo 1861 m. iki 1870.

Nors Rodžersas paliko postą dėl pablogėjusios sveikatos, bet prireikus jis sugrįžo į įstaigą 1878 m. ir dirbo iki 1881 m. Jis mirė, kai susmuko per MIT 1882 m. pradžios užduočių kalbą. Jo paskutiniai žodžiai buvo „bituminė anglis“ ().

## Šaltiniai

## Nuorodos
* Oficiali mini biografija – MIT
Skrydis

**Skrydis**, **skridimas** – gana ilgai trunkantis objekto judėjimas erdvėje, kai objektas neturi atramos.

Skrydžių rūšys:
* keliamąją jėgą sudaro sparno, sraigto mentės ar panašaus varytuvo paviršių aptekantis dujų (oro) srautas:
** nejudami sparnai – lėktuvai, sklandytuvai, skraidyklės
** judami sparnai – plasnokliai, paukščiai, vabzdžiai, šikšnosparniai, pterozaurai
** sraigto mentės:
*** sraigtas sukamas aktyviai – sraigtasparniai
*** sraigtas sukamas pasyviai – malūnsparniai
* keliamąją jėgą sudaro objekto ir aplinkos tankių skirtumas (objekto tankis mažesnis už aplinkos tankį) – dirižabliai, oro balionai
* keliamąją jėgą sudaro vertikalių kylančių oro srovių poveikis į horizontalų paviršių – ant voratinklių skraidantys vorai, iš dalies – sklandytuvai, sklandantys paukščiai
Skrydžiu vadinamas ir horizontalus ar kylantis judėjimas:
* iš inercijos (balistine trajektorija) – sviestas akmuo, kulka, artilerijos sviedinys
* arba varant reaktyviniam varikliui – įvairios raketos. Sparnuotosios raketos skriedamos naudoja ir keliamąją jėgą.

Panašus judėjimas vandenyje, kai sudaroma keliamoji jėga, irgi kartais vadinamas *skridimu*, nors paprastai tai vadinama plaukimu. Keliamąją jėgą vandenyje naudoja laivai su povandeniniais sparnais, jūriniai vėžliai, rykliai.

Visi horizontalūs skridimai yra veikiami gravitacijos (išimtis – skrydžiai toli nuo kosminių kūnų, kur gravitacija labai silpna), todėl daugelis skrydžių yra valdomi kritimai, kai keliamoji jėga panaikina ar viršija gravitacijos sukeliamą kritimą.


Image:Anas platyrhynchos flying.jpg|Didžiosios anties skrydis
Image:RotMilan.jpg|Rudojo peslio sklandymas
Image:Pteranodon hharder.jpg|Pteranodono skrydis
Image:March-fly-in-flight.jpg|Skrendanti sparva
Image:Square-townsend-fledermaus.jpg|Šikšnosparnis
Image:Chinese Kite.jpg|Kiniško aitvaro skrydis
Image:Let L-13 Blanik 02.jpg|Sklandytuvas L-13 Blanik
Image:MilesFagerlie early hg photo.jpg|Skraidyklė
Image:USCG HC-130 Hercules.jpg|Lėktuvo HC-130 skrydis
Image:Airflow in auto-2.jpg|Sraigtasparnio skrydis

Image:Albuquerque BalloonFiesta.jpg|Oro balionų šventė
Image:POL Allegro sterowiec.jpg|Dirižablis
Image:Boeing AGM-86B (ALCM) USAF.jpg|Sparnuotoji raketa ALCM
Image:Missile launch from Pacific Missile Range.jpg|Balistinės raketos startas
Relė

**Relė** – automatikos įrenginys valdomos grandinės būsenai pakeisti šuoliu. Dažniausiai šiuo žodžiu vadinamas prietaisas kuriame viena grandine tekanti srovė sujungia ar atjungia kitą, nepriklausomą, relėje elektriškai nesusijusią elektros grandinę. 

Paprasčiausia elektromagnetinė relė turi elektromagnetą, kuriuo tekanti srovė perkelia į kitą padėtį vieną ar kelis judamus kontaktus. Šie kontaktai gali būti sujungiantys, atjungiantys arba perjungiantys. Valdančiai srovei išnykus, spyruoklė grąžina kontaktus į pradinę padėtį. Siekiant padidinti jautrumą ir patikimumą, kontaktai gali būti patalpinti į inertinėmis dujomis užpildyta kapsulę. Siekiant sumažinti įtampos kritimą, kontaktų darbiniai paviršiai sudrėkinami gyvsidabriu. Galingoms srovėms valdyti naudojami sidabro lydiniai - kontaktams neišvengiamai kibirkščiuojant, sidabras oksiduojasi, tačiau sidabro oksidas irgi yra neblogas elektros laidininkas. Kontaktai uždaromi į kapsulę ir jei galima kibirkštis pavojinga, gali sukelti gaisrą, sprogimą.

Žinomi ir įvairūs specifiniai elektromagnetinės relės variantai, pavyzdžiui:
* Dviejų stabilių būsenų relėje () viena kryptimi solenoidu tekanti srovė kontaktą išjungia, kita kryptimi tekanti - įjungia. Tokia relė vartoja energiją tik perjungimo metu, „atsimena“ savo būseną ir praradusi maitinimo šaltinį.
* Priverstinai vedamų kontaktų () relėje valdomos kontaktų grupės tvirtai sujungtos mechaniškai, taigi kontaktai gali būti perjungiami visi kartu bet niekada po vieną atskirai. Tai gali būti svarbu saugumo automatikoje.
* Relėje su fiksatoriumu () perjungtas kontaktas lieka perjungtas ir išnykus valdančiai įtampai. Tokia relė turi kitus mechanizmus kontaktui į pradinę padėtų grąžinti.

Elektromagnetinė relė gali daug kartų sustiprinti valdantį signalą, valdantys kontaktai elektriškai atskirti nuo valdančios grandinės, tačiau dėl judamų mechaninių dalių elektromagnetinės relės yra gana brangios, lėtaeigės ir nelabai patikimos. Elektromagnetinei relei būdinga histerizė: kartą pritrauktam kontaktui išlaikyti pakanka mažesnės srovės nei buvo reikalinga pradiniam perjungimui. Elektromagnetinės relės dažnai pakeičiamos puslaidininkiais prietaisais kurie kartais irgi vadinami relėmis. Relėmis vadinami ir sudėtingesni prietaisai, kur valdantis signalas gali būti šviesa (fotorelė), temperatūra (termorelė) ar kurie persijungia savaime praėjus numatytam laikui (laiko relė).

Relę 1830 m. sukūrė P. Schilling, o 1835 m. – nepriklausomai nuo jo – J. Henry. Nuo 1837 m. pradėtos naudoti silpniems elektriniams telegrafo signalams stiprinti. Relės naudojamos automatikoje, aviacijoje, telefonijoje ir kitose srityse. Iš relių buvo surenkamos pirmosios skaičiavimo mašinos, tačiau palyginus su pagamintomis iš puslaidininkių prietaisų jos buvo labai lėtos ir nepatikimos.

## Šaltiniai
Gedeikiai

**Gedeikiai** – kaimas Šilalės rajono savivaldybėje, km į vakarus nuo Bijotų ir pusė kilometro į rytus nuo Girdiškės. 

## Gyventojai

## Šaltiniai
Kalniškiai (Bijotai)

**Kalniškiai** – kaimas Šilalės rajono savivaldybėje, 3 km į pietryčius nuo Bijotų, kairiajame Ančios krante, prie Bijotų ir Skaudvilės seniūnijų bei Tauragės ir Šilalės rajonų ribos. 

## Gyventojai

## Šaltiniai
Kazokai (Šilalė)

**Kazokai** – kaimas Šilalės rajono savivaldybėje, 1 km į pietus nuo Bijotų, prie Lyženos ir Pelos upių santakos.

## Gyventojai

## Šaltiniai
Klabai (Bijotai)

**Klabai** – kaimas Šilalės rajono savivaldybėje, 4 km į šiaurės vakarus nuo Bijotų, piečiau automagistralės . Aukščiausias kaimo taškas – 155,8 m.

## Gyventojai

## Šaltiniai
Košiai II

**Košiai II** – kaimas Šilalės rajono savivaldybėje, 2 km į šiaurę nuo Poškakaimio, kairiajame Pelos krante, prie senojo Žemaičių plento.

## Gyventojai

## Šaltiniai
Postal

**Postal** gali reikšti:
* Postal (žaidimas) – kompiuterinis žaidimas;
* Postal (filmas) – 2007 metų filmas, pagrįstas kompiuteriniu žaidimu.
Mankiškė (Bijotai)

**Mankiškė** – kaimas Šilalės rajono savivaldybėje, 2 km į šiaurės rytus nuo Tūjainių, kairiajame Laukės upelio krante. Aukščiausias kaimo taškas – 144,1 m.

## Gyventojai

## Šaltiniai
Pagirdiškė

**Pagirdiškė** – kaimas Šilalės rajono savivaldybėje, 1 km į rytus nuo Girdiškės. 

## Gyventojai

## Šaltiniai
Reaktyvinis variklis

**Reaktyvinis variklis** – energijos rūšies keitimo įtaisas, dujų turbininis variklis, kuro mišinio degimo reakcijos produktų termo-mechaninę energiją verčiantis į mechaninę − stūmos jėgą, kurios dydis priklauso nuo išstumtų dalelių masės ir greičio. Išnaudojamas trečiasis Niutono dėsnis.

Pagrindinės oru kvėpuojančio (kaip turboventiliatorinis arba turboreaktyvinis varikliai) reaktyvinio variklio dalys: kompresorius, degimo kamera, turbina, forsavimo kamera (būna ne visada, dažniausiai naudojama naikintuvų  varikliuose), išmetimo tūta. Pagrindinis dujų turbininiuose varikliuose naudojamas kuras – žibalas, tačiau pramoniniose dujų turbininiuose varikliuose gali būti naudojamos dujos ar kitos skysto kuro rūšys.

Pagrindiniu dujų turbininio variklio dalių funkcijos: kompresorius naudojamas oro spaudimui padidinti (iki 20 – 30 kartų) ir tiekti suspausta orą į degimo kamerą; degimo kameroje orui suteikiama degančio kuro energija (temperatūra iki 1500 °C); turbinoje karštų dujų energija paverčiama mechaniniu darbu, kuris panaudojamas kompresoriui sukti; forsavimo kameroje įpurškiamas papildomas kuras, kad degtu su dar nesunaudotu deguonimi, taip stipriai padidinamas maksimalus postūmis, bet tai taip pat stipriai padidina kuro sąnaudas; tūtoje – turbinoje nepanaudota karštų dujų energija verčiama dujų srauto kinetine energija, kuri panaudojama reaktyvinei jėgai sukurti. Kompresoriui sukti panaudojama apie 60-70 % variklyje gaunamos energijos.

Turboventiliatorinis variklis priekyje turi didelį ventiliatorių. Ventiliatorius yra variklio kompresoriaus priekyje esanti dalis skirta padidinti viso variklio efektyvumą, sumažinti kuro sąnaudas. Didesnė dalis ventiliatoriaus sukuriamo oro srauto sudaro didesniąją variklio traukos dalį (iki 80 %), kita dalis patenka į kompresorių, degimo kamerą, turbiną ir reaktyvinėje tūtoje sukuria likusią (apie 20-30 %) traukos dalį. Tokiu būdu variklis didesnei oro masei (lyginant su paprastu turboreaktyviniu varikliu) suteikia mažesnį greitį ir dėl to variklio efektyvumas geresnis, kuro sąnaudos ir triukšmas mažesni.

## Šaltiniai
* Popular Science May 1945
Postal (filmas)

**Postal** – veiksmo komedija pagrįsta kompiuteriniu žaidimu.

## Aktoriai
: *Aktorius – vaidmuo*
* Zack Ward – Postal vyrukas
* Dave Foley – Uncle Dave
* Julia Sandberg Hansson -Mitzi
* Jackie Tohn – Faith
* Chris Coppola – Richard
* Michael Benyaer – Mohammed
* Erick Avari – Habib
* Ralf Moeller – pareigūnas John
* Chris Spencer – pareigūnas Greg
* Seymour Cassel – Paul
* David Huddleston – Peter
* Verne Troyer – Himself
* Uwe Boll – Himself
* Vince Desiderio – Himself
* Larry Thomas -Osama bin Laden
* Paulino Nunes – Asif
Pavėriai

**Pavėriai** – kaimas Šilalės rajono savivaldybėje, 1 km į rytus nuo Bardžių, į pietvakarius nuo Žemaičių plento Ančios tilto.

## Gyventojai

## Šaltiniai
2002 (grupė)

**2002** – Naujojo Amžiaus muzikos grupė ir Teksaso, JAV. Sudaro sutuoktiniai Randy ir Pamela Copus. Grupės kūriniams būdingi švelnūs pianino, violončelės, gitaros, bosų, klavišinių, fleitos, arfos garsai. Kūrinių pavadinimai remiasi Antikinės Graikijos, keltų, indų mitologinėmis temomis.

2002 yra išleidę 10 studijinių albumų. Albumas *This Moment Now* 2003 m. laimėjo COVR apdovanojimą, kaip geriausias New Age albumas.

## Diskografija

### Studijiniai albumai
* *Wings* (1992 m.)
* *Savitri* (1995 m.)
* *Chrysalis* (1997 m.)
* *Land of Forever* (1998 m.)
* *River of Stars* (2000 m.)
* *Across an Ocean of Dreams* (2002 m.)
* *This Moment Now* (2003 m.)
* *The Emerald Way* (2006 m.)
* *Deep Still Blue* (2007 m.)
* *Christmas Dreams* (2007 m.)
* *A Word in the Wind* (2009 m.)
* *Wings II: Return to Freedom* (2009 m.)
* *Damayanti* (2011 m.)
* *Believe* (2012 m.)
* *Trail of Dreams* (2014 m.)
* *Celtic Fairy Lullaby* (2016 m.)
* *A World Away* (2018 m.)
* *Celtic Fairy Dream* (2020 m.)

### Kompiliaciniai albumai
* *The Sacred Well* (2002 m.)

## Nuorodos
* Oficiali svetainė
* Last.fm profilis (su nemokamomis melodijomis)
Pilsūdai (Šilalė)

**Pilsūdai** – kaimas Šilalės rajono savivaldybėje, 2 km į pietus nuo Girdiškės, 1 km į rytus nuo Šunijos ištakų. 

## Gyventojai

## Šaltiniai
Hipparcos katalogas

**Hipparcos** ir **Tycho katalogai** – pagal ESA astrometrinės misijos „Hipparcos“, vykusios 1989–1993 m., duomenis sudaryti žvaigždžių katalogai. Hipparcos kataloge yra sužymėta 118000 žvaigždžių, o Tycho kataloge yra daugiau kaip 1050000 žvaigždžių.
Simėnai

**Simėnai** – kaimas Šilalės rajono savivaldybėje, 2 km į pietryčius nuo Bijotų, kairiajame Pelos krante. Keletas sodybų stovi ant dešiniojo Ančios ir Klutupio krantų.

Dešiniajame Ančios krante trykšta į rytus tekantis šaltinis, prie jo pastatyta koplytėlė su šv. Jono Nepomuko, Pietos ir dviejų angelų skulptūrėlėmis. Koplytėlės pagrinde išrėžtos 1674 ir 1863 metų datos – matyt, reiškiančios jos pastatymo ir restauravimo datas. Apie 400 m į pietus nuo šaltinio yra Simėnų piliakalnis, dar vadinamas Pelėdkalniu ar Pilėkalniu. 1997 metais archeologai piliakalnio aikštelėje rado lietą žalvarinį XIII–XIV a. žiedą.

## Gyventojai

## Šaltiniai
Šlapeikiai

**Šlapeikiai** – kaimas Šilalės rajono savivaldybėje, 2 km į vakarus nuo Bijotų, dešiniajame Lyženos krante.

## Gyventojai

## Šaltiniai
Vaidatoniai (Šilalė)

**Vaidatoniai** – kaimas Šilalės rajono savivaldybėje, 4 km į šiaurės rytus nuo Bijotų, piečiau Juodgirio. Aukščiausias kaimo taškas – 146,8 m.

## Gyventojai

## Šaltiniai
Dauba (Šilalė)

**Dauba** – kaimas Šilalės rajono savivaldybėje, 8 km nuo Upynos. Yra prie Pelos ir Lyženos santakos.

## Gyventojai

## Šaltiniai
Lucius Licinius Lucullus

**Lucius Licinius Lucullus**:

* Lucius Licinius Lucullus – 151 m. pr. m. e. Romos respublikos konsulas;
* Lucijus Licinijus Lukulas ( – 74 m. pr. m. e. Romos respublikos konsulas.
Licinijai

**Licinijai** – įtakinga plebėjiškos kilmės senovės Romos giminė. Pirmą kartą jos atstovas (Gajus Licinijus Stolonas) tapo konsulu 361 m. pr. m. e.

Respublikos epochos pabaigoje didelę įtaką turėjo jos atšakos – Krasai (9 konsulai) ir Lukulai (3 konsulai). Tarp žymiausių to laikmečio Licinijų giminės romėnų buvo Lucijus Licinijus Lukulas ir Markas Licinijus Krasas.

Imperijos epochoje šiai giminei atstovavo trys imperatoriai: Publijus Licinijus Valerianas, Gajus Valerijus Licinianas Licinijus ir Publijus Licinijus Ignacijus.
Primož Brezec

**Primož Brezec** (g. 1979 m. spalio 2 d.) – buvęs Slovėnijos krepšininkas, skautas.

## Karjera

Profesionalaus krepšininko karjerą P. Brezecas pradėjo Liublianos „Olimpijos“ klube 1998 m. 2000 m. NBA naujokų biržoje pirmojo rato pabaigoje žaidėją pasirinko „Indiana Pacers“ komanda, tačiau jis joje, o kartu ir NBA lygoje debiutavo tik po sezono. Trys pirmieji sezonai šioje lygoje ir komandoje slovėnui nebuvo sėkmingi – žaidėjas vidutiniškai aikštėje praleisdavo tik po kiek daugiau nei 5 minutes, sužaisdamas maždaug 20 rungtynių per sezoną ir pelnydamas po 1,8 taško.

Asmeniniai rodikliai pagerėjo, kuomet „Charlotte Bobcats“, naujai įsikūręs NBA klubas, krepšininką pasikvietė į savo gretas. P. Brezecas tapo pagrindiniu komandos vidurio puolėju, pradėdamas rungtynes starto penkete, jau pirmąjį sezoną aikštėje vidutiniškai praleisdamas daugiau nei po 30 minučių ir pelnydamas po 13 taškų. Antrajame sezone statistiniai rodikliai išliko beveik tokie patys, tačiau trečiajame sezone ženkliai krito. Prasidėjus 2007-2008 m. sezonui slovėnas kartu su argentiniečiu Walteriu Herrmannu persikėlė į „Detroit Pistons“ ekipą,  o jau po keleto mėnesių buvo iškeistas į Juaną Dixoną ir persikėlė rungtyniauti į „Toronto Raptors“ komandą.

Pasibaigus sezonui krepšininkas nutarė grįžti į Europą ir pasirašė sutartį su Italijos lygoje rungtyniaujančia Romos „Lottomatica“ ekipa.

2009 m. rugpjūčio mėn. pasirašė sutartį su Philadelphia "76ers" klubu. 2010 m. vasario 18 d. buvo iškeistas Milwaukee "Bucks" klubui.

2017 m. rugsėjo pradžioje paskelbė baigiantis profesionalią krepšinio karjerą ir tapo Klivlando "Cavaliers" skautu.

## Pasiekimai

* 1999, 2001 m. Slovėnijos čempionas;
* 1999, 2000, 2001 m. Slovėnijos taurės laimėtojas.
* 2017 m. Kipro taurės laimėtojas.

## Šaltiniai
Enzo Ferrari

**Enzo Anselmo Ferrari** (1898 m. vasario 20 d. – 1988 m. rugpjūčio 14 d.) buvo Italijos automobilių lenktynininkas ir inžinierius. Jis buvo Scuderia Ferrari komandos įkūrėjas.

## Karjera
Enzo gimė Modenoje, augo su menku išsilavinimu, tačiau labai dideliu atsidavimu automobilių lenktynėms. Jau 1919 m. jis pradėjo lenktyniauti su CMN ekipa, tačiau nepasiekęs jokių pergalių kitais metais perėjo į Alfa Romeo komandą, kurioje pasiekė didžiausius savo laimėjimus. 1923 m. jis perėmė Ferrari simbolio piestu stovinčio žirgo teises, o ant pirmojo bolido jis pasirodė 1932 m. Tais metais pats Enzo baigė savo lenktyniavimą, nes jam gimė pirmasis jo sūnus Alfredo "Dino" Ferrari (kuris mirė 1956 m.). Po sūnaus mirties Enzo Ferrari beveik kiekvieną dieną visą likusį gyvenimą nešiojo juodus akinius, taip norėdamas pagerbti sūnų.

1937 m. Enzo paliko Alfa Romeo kompaniją ir įsteigė Auto-Avio Costruzioni Ferrari, kuri gamino automobilių dalis. Tačiau 1940 m. Mille Miglai lenktynėms Enzo pagamino du savo nuosavus bolidus, kuriuos vairavo Alberto Ascari ir Lotario Rangoni. Prasidėjus II pasauliniam karui savo gamyklą Enzo perkėlė į Maranello. Po karo nuo 1947 m. visi Enzo Ferrari sukurti automobiliai turėjo Ferrari vardą.

## Formulė 1

Nuo 1950 m. Formulės 1 čempionato įkūrimo iki dabar Ferrari dalyvauja visuose Formulės 1 sezonuose. Pirmąją pergalę Enzo Ferrari ekipa pelnė 1951 m. Didžiosios Britanijos GP. Didelį dėmesį Ferrari ekipa teikė ir kitoms lenktynėms, ypač 24 val. Le Mano čempionatui, kurį Ferrari laimėjo net 14 kartų, įskaitant šešis iš eilės 1960-65 m.

Iki pat 1971 m. Enzo buvo kompanijos direktorius, o 1988 m. rugpjūčio 14 d. Modenoje jis mirė. Jo mirtis buvo paskelbta tik po dviejų dienų paties Enzo prašymu, kad tos dienos kompensuotų jo vėlyvesnę gimimo registraciją. Jis mirė kaip tik per konkurentų McLaren dominavimą. Vienintelės sezono lenktynės, kurių nelaimėjo McLaren buvo Italijos GP, kuris vyko savaitę po Enzo Ferrari mirties. Stebėtina, bet tą GP laimėjo italų ekipa, kurios pilotai užėmė dvi pirmas finišo vietas. Po Enzo Ferrari mirties Ferrari pasiekė didelius laimėjimus, o nuo 1996 m. pelnė daug pergalių ir čempionų laurų su Michael Schumacher'iu, Felipe Massa ir Kimi Raikkonen'u. Enzo Ferrari buvo liudininkas vieno iš geriausių kelių automobilių Ferrari F40 paleidimo, o 2003 m. buvo pagamintas automobilis Enzo Ferrari garbei – Ferrari Enzo.

1994 m. Enzo Ferrari buvo įtrauktas į Tarptautinę automobilių sporto šlovės galeriją.

Enzo Ferrari yra vaizduojamas 2003 m. filme „Ferrari“ ir 2019 m. filme „Ford v Ferrari“. 

## Nuorodos
* Autosporto garbės lenta , Enzo Ferrari

## Šaltiniai
Salsa (muzika)

**Salsa** – muzikos stilius, kilęs iš Lotynų Amerikos. 

Kaip ir salsos šokis, salsos muzika yra afrokaribietiškos, ispaniškos, dalinai indėniškos muzikos mišinys. Gausu son, mambo, rumba elementų. Pagrindiniai instrumentai – pianinas, trimitas, konga, trombonas, bosai, klavesai, sensero, cimbolai, gitara. Būdingos ritmingos, energingos melodijos.

Salsa labai populiari Kuboje, Puerto Rike, Kolumbijoje, kitose Lotynų Amerikos šalyse.

Žymiausi salsos atlikėjai: Ray Barretto, Rubén Blades, Juan Luis Guerra Seijas, Wayne Gorbea, Charlie Palmieri.

## Šaltiniai
Chesterfield FC

**Chesterfield FC** – Anglijos futbolo klubas iš Česterfildo.

## Istorija

## Sezonai

|}

## Išnašos

## Nuorodos
*
Lucijus Licinijus Lukulas

**Lucijus Licinijus Lukulas** (*Lucius Licinius Lucullus*, 118 – 56 m. pr. m. e.) – senovės Romos konsulas ir karvedys, dalyvavęs dviejuose karuose prieš Mitridatą.

Lukulas gimė Romoje, įtakingoje Licinijų giminėje. Karinę tarnybą pradėjo kaip tribūnas, tarnaudamas Sulos armijoje Marso karų metu. 88 m. pr. m. e., būdamas kvestoriumi, palaikė Sulos žygį į Romą.

Pirmajame Mitridato kare Lukulas vadovavo Sulos laivynui Atėnų apsiausties metu ir Tenedos mūšyje prie Tenedo įveikė Mitridato laivyną. Pasibaigus karui, jis liko Azijoje ir buvo atsakingas už kontribucijos surinkimą.

80 m. pr. m. e. Lukulas grįžo į Romą ir 79 m. pr. m. e. kartu su savo broliu Marku Terencijumi Varonu Lukulu buvo išrinktas edilu. Sula paskyrė jį savo sūnaus Fausto globėju ir dedikavo jam savo memuarus.

74 m. pr. m. e. kartu su Marku Aurelijumi Kota Lukulas tapo konsulu. Pasibaigus terminui, ketino tapti prokonsulu Galijoje, tačiau mirus Kilikijos valdytojui, perėmė šią provinciją ir vadovavo romėnų armijai Trečiajame Mitridato kare. Jam dar nepasibaigus, 66 m. pr. m. e. dėl Pompėjaus intrigų buvo atšauktas į Romą, o karą tęsė pats Pompėjus. Jo triumfas buvo atidėtas iki 63 m. pr. m. e.

Visuomeniniame gyvenime Lukulas buvo žinomas kaip gurmanas ir bibliofilas, ketinęs pastatyti viešąją biblioteką. Populiarus posakis „Lukulas pietauja pas Lukulą“ kilo iš istorijos, pasakojančios, kaip sykį vergas patiekė maisto tik vienam asmeniui, žinodamas, kad pas šeimininką tą dieną svečių nebus. Lukulas jį subarė, sakydamas „negi nežinojai, kad šiandien su Lukulu pietauja Lukulas?“.

Pasak Plutarcho, į gyvenimo pabaigą karvedys išprotėjo.

## Šaltiniai

## Literatūra
*
KK199

**KK199** – krašto kelias, jungiantis Tauragę ir Vainutą. Kelio ilgis – 28,55 kilometro. Šiame krašto kelyje yra vienintelė „juodoji dėmė“.

## Maršrutas
Kelias prasideda Požerūnuose, 4 km į pietvakarius nuo Tauragės. Eina per Tauragės ir Šilutės rajonus. Prie kelio yra šie miesteliai ir kaimai: Kęsčiai, Aukštupiai, Žygaičiai, Draudeniai, Balčiai. Baigiasi Vainute, sankryžoje su krašto keliu, jungiančiu Šilalę su Šilute. Žygaičiuose, ir du kartus pietryčiau jų, kelias kerta Ežeruonos upelį, ties Draudeniais prasilenkia su Draudenių ežeru, 2 km į pietryčius nuo Vainuto kerta Šyšą.
Jūrų kiaulytė

**Jūrų kiaulytė** (*Cavia porcellus*) – jūrų kiaulyčių (*Caviidae*) šeimos gyvūnas. Kilęs iš Andų kalnų regiono. Nuo XVI a. Europoje jūrų kiaulytės pradėtos auginti kaip naminis gyvūnas.

Andų regione tebeauginamos tvartuose ir vartojamos maistui.

## Auginimas ir priežiūra

Jūrų kiaulyčių populiarumas išaugo po Antrojo pasaulinio karo, Europoje atsirado jūrų kiaulyčių augintojų klubų, draugijų, rengiamos parodos. Šie žvėreliai aktyvūs dieną. Pirkti geriausia 6-8 savaičių jūros kiaulytę, ji turi sverti ne mažiau kaip 220–280 g. Nerekomenduojama šių gyvūnų pirkti rudenį ar žiemą – tik vasarą. Galima išmokyti keleto komandų, pavyzdžiui, atbėgti pašauktai vardu.

Pagrindinę jūrų kiaulytės maisto raciono dalį turėtų sudaryti specialus sausas ėdalas. Taip pat jas galima maitinti grūdais, daržovėmis. Nuolat augantiems dantims galąsti duoti medžių šakelių, kreidos arba specialios druskos. Narvelyje taip pat turėtų būti speciali girdyklė su vandeniu, kurį reikėtų keisti kuo dažniau (geriausiai – kiekviena dieną). Kartais gali ėsti savo išmatas, tačiau tai reiškia, kad joms trūksta reikiamų medžiagų organizmui.

Gyvūno narvelis turėtų būti pakankamai erdvus, kad gyvūnas galėtų laisvai ir nevaržomai judėti. Narvelio dugną geriausia iškloti pjuvenomis, kurias reikėtų keisti bent kelis kartus per savaitę. Gyvūną galima retkarčiais išleisti palakstyti po kambarį narvelio duris paliekant atviras, tačiau reikėtų prižiūrėti, kad kambaryje nebūtų laidų, kuriuos gyvūnas galėtų perkąsti. Jūrų kiaulytės yra gana baikštūs ir slėptis mėgstantys gyvūnai, todėl į narvelį galima įdėti specialų namelį kiaulytei, dėžutę ar tiesiog pridengti narvelį medžiagos skiaute.

Jei jūrų kiaulytė laižo rankas, tai gali reikšti, kad ji prisirišusi prie savo šeimininko (prisirišimo ženklas, laižo ne kiekvieno žmogaus rankas), arba rankos yra prakaituotos ar suteptos kuo nors, ką mėgsta jūrų kiaulytės.

Jūrų kiaulyčių, ypač ilgaplaukių, kailiuką reikėtų bent retkarčiais iššukuoti, taip pat trumpinti nagus, tačiau reikia būti atsargiems, nes galima sužeisti, todėl geriau kirpti tik nagų galiukus, arba vesti pas veterinarą. Jūrų kiaulytę geriau glostyti su dvejais pirštais braukiant nuo užausių ir lyg švelniai „gnybiant" iki galvos, kol susilies pirštai.

Jūrų kiaulytės yra draugiškos, niekad nekanda (nebent jei yra kankinamos). Yra ramios, greitai prisiriša prie žmogaus. Išgyvena apie 8-10 metų, retais atvejais ir 12 metų. Turi gerų savybių, gerai nuteikia. Bendrauja cypdamos, burbdamos, kalendamos dantimis. Jei dažnai cypia be priežasties, kol laikomos ant rankų, reikėtų neliesti užpakalinės dalies ar pilvo (seniau plėšrūs paukščiai jūros kiaulytes gaudydavo už užpakalinės pilvo ir nugaros dalies, todėl išliko toks instinktas).
Ferrari Testarossa

**Ferrari Testarossa** – 12 cilindrų viduryje išdėstyto variklio sportinis automobilis, sukurtas Italijos automobilių gamintojos Ferrari. Šis modelis buvo gaminamas nuo 1984 iki 1996 m.

Automobilis vadinamas Testarossa (*[[Italų kalba|itališkai]] raudonplaukis*) dėl raudonai nudažyto variklių cilindro galvutės dangtelio. Jie skiria šį modelį nuo mažiau galingų modelių variklių. 

Dideli priešsparniai durelėse padeda aušinti milžinišką dvylikos cilindrų variklį. Sėdynės atviro kėbulo gale ir oro ėmiklis priekyje padeda aušinti stabdžius. Automobilis buvo pristatytas Paryžiaus automobilių parodoje 1984 m. Testarossa salone nėra gausu prietaisių rodiklių, tačiau vairuotojas aprūpintas visais reikiamais parodymais. Trys apskriti ciferblatai tvarkingai sumontuoti priešais vairaratį, aptrauktą *Conolly* oda. Sėdynės taip pat odinės, o ne taip gerai vertinama pavarų perjungimo svirtis yra įmontuota tarp vairuotojo ir keleivio sėdynių. 

## Techniniai duomenys
*Ferrari Testarossa
*Gaminamas nuo 1984 m.
*Variklis išdėstytas kėbulo viduryje
*Variklis - dvylikos cilindrų bokseris
*Darbinis tūris, cm² - 4942 
*Galia, AG - 390
*Stabdžiai - Iš abiejų pusių aušinami diskai
*Važiuoklė - Vamzdinio plieno
*Įsibėgėjimas iki 100 km/h - 5,2 s.
*Didžiausias greitis - 287 km/h

## Galerija


Image:Ferrari-TESTAROSSA-02.jpg|Ferrari Testarossa iš šono
Image:Ferrari-TESTAROSSA-03.jpg|Ferrari Testarossa galas
Lincoln Continental

**Lincoln Continental** – JAV automobilių kompanijos Ford Motor Company Lincoln markės automobilis. Su pertraukomis gamintas nuo 1939 iki 2002 m. Išleistos 9 kartos. Dauguma Lincoln Continental automobilių buvo prabangūs 4 durų vidutiniai ir dideli sedanai.


Image:1948 Lincoln Continental 500px.jpg|I karta (1939–1948)
Image:Continental Mark II.jpg|II karta (1956–1957)
Image:1963 Lincoln Continental white.jpg|III karta (1961–1969)
Image:Lincoln Continental Town Coupe.jpg|IV karta (1970–1979)
Image:Lincoln-Continental-Mark-VI.jpg|V karta (1980–1981)

Image:1991_Lincoln_Continental.jpg|VII karta (1988–1994)
Image:Lincoln_Continental_(1995).jpg|VIII karta (1995–1997)
Image:1999 Lincoln Continental.jpg|IX karta (1998–2002)
Image:Lincoln Continental P4220637.jpg|X karta (2016–)
Arūnas Žebriūnas

**Vytautas Arūnas Žebriūnas** (1930 m. rugpjūčio 8 d. Kaune – 2013 m. rugsėjo 9 d. Vilniuje) – Lietuvos kino režisierius, scenarijų autorius.

## Biografija
Gimė Lietuvos karininko Prano Žebriūno šeimoje. Mokėsi Klaipėdos 1-oje gimnazijoje, žaidė krepšinį. Daugkartinis Lietuvos ir Pabaltijo irklavimo čempionas bei prizininkas. 1955 m. LSSR dailės institute baigė architektūrą.

1955–1958 m. Lietuvos kino studijos dailininkas, nuo 1959 m. režisierius. Debiutavo kaip dailininko asistentas kuriant pirmuosius lietuviškus meninius filmus „Marytė“ (1947 m.), „Ignotas grįžo namo“ (1957 m.), buvo kino filmų „Žydrasis horizontas“ (1957 m., rež. Vytautas Mikalauskas), „Julius Janonis“ (1959 m., rež. Balys Bratkauskas, Vytautas Dabašinskas) dailininkas statytojas. 1962 m. „Mosfilmo“ kino studijoje stažavosi pas garsų Rusijos kino režisierių Michailą Romą. Vienas poetiškiausių A. Žebriūno filmų – „Paskutinė atostogų diena“ jam atnešė net tris prestižinius prizus: „Sidabrinės burės“ Lokarno kino festivalyje (1965 m.), premiją šeštajame Pabaltijo, Baltarusijos ir Moldavijos kino festivalyje Taline (1965 m.) ir Didįjį prizą Kanų jaunimo filmų festivalyje (1966 m.).

Aktyviai dalyvavo Sąjūdžio ir Lietuvos dešiniųjų sąjungos veikloje.

2012 m. apie A. Žebriūną sukurtas filmas „Vienintelis, nepakartojamas ir paskutinis“ (rež. Linas Augutis).

Žmona – dainininkė Giedrė Kaukaitė, dukros – altistė Ūla Ulijona Žebriūnaitė ir Monika Žebriūnaitė-Edgar. Palaidotas Antakalnio kapinėse.

## Filmografija
* 1959 m. novelė „Paskutinis šūvis“ filme Gyvieji didvyriai (režisierius / dailininkas)
* 1961 m. Kanonada (su Raimondu Vabalu)
* 1963 m. Juodoji procesija (režisierius / scenarijaus autorius)
* 1964 m. Paskutinė atostogų diena / Mergaitė ir aidas (režisierius / scenarijaus autorius)
* 1966 m. Mažasis princas
* 1967 m. Miške (dokumentinis filmas, pagal Čiurlionio poemą)
* 1968 m. Mirtis ir vyšnios medis
* 1969 m. Gražuolė
* 1971 m. Trys mūzos
* 1973 m. Tomas svajotojas
* 1973 m. Naktibalda
* 1974 m. Velnio nuotaka (režisierius / scenarijaus autorius)
* 1976 m. Seklio Kalio nuotykiai
* 1977 m. Riešutų duona
* 1978 m. Chameleono spalvos
* 1980 m. Kelionė į rojų
* 1982 m. Turtuolis, vargšas…
* 1986 m. Chameleono žaidimai
* 1988 m. Mėnulio pilnaties metas
* 1999 m. Lietuvos prisikėlimas
* 2003 m. Pievoje (scenarijaus autorius) 

## Įvertinimas
* 1960 m. LSSR valstybinė premija
* 1969 m. LSSR komjaunimo premija
* 1979 m. LTSR nusipelnęs meno veikėjas
* 2000 m. Lietuvos nepriklausomybės medalis 
* 2007 m. Lietuvos didžiojo kunigaikščio Gedimino ordino Riterio kryžius 
* 2010 m. „Auksinė gervė“, už nuopelnus Lietuvos kinui
* 2011 m. Lietuvos nacionalinė kultūros ir meno premija

## Šaltiniai

## Literatūra
* Respublikinės ir komjaunimo premijų laureatas kino režisierius Arūnas Žebriūnas. – Vilnius, 1979. – 12 p.: iliustr.
* *Арунас Жебрюнас / И. С. Арефьева. – Москва: Всесоюз. творч.-произв. об-ние „Киноцетр“, 1990*. – 141 p.: iliustr.